google/wiki40b huggingface dataset:
Repengiai

Istorija

Kaimas rašytiniuose šaltiniuose minimas nuo 1592 m.
Žakareji

Istorija

Pavadinimas Žakareji kilo iš tupių kalbos ir reiškia „aligatorių upė“ (îakaré + 'y).
Gyvenvietė Nossa Senhora da Conceição da Paraíba pavadinimu pirmąsyk minima 1652 m., o kitąmet įsteigtas miestelis. Miesto teisės suteiktos 1849 m.
Gyvatkotis nuosėdis

Išvaizda

Kepurėlė (3-10,5 cm skersmens) iš pradžių kūgiškai iškili, vėliau paplokščia, su plačiu žemu gūbreliu. Luobelė gana lipni, ochros geltonumo arba tamsiai ruda. Kotas cilindriškas tvirtas, viršutinė dalis balkšva, apatinė ruda, su bespalviais lipniais rinkiais. Trama kompaktiška, šviesiai geltona arba rusva, švelnaus skonio.

Augavietė

Šis grybas mėgsta lapuočių miškus.
Sezonas: rugpjūtis–spalis.
Advokatų garbės teismas

Advokatų garbės teismas – advokatų profesinės savivaldos institucija, garbės teismas. Nagrinėja advokatų drausmės bylas, sprendžia profesinės etikos klausimus. Advokatų garbės teismą paprastai steigia Advokatų rūmai. Teismo sprendimai gali turėti reikšmę sprendžiant, ar advokatas gali toliau eiti savo pareigas.

Lietuva

Lietuvoje Advokatų garbės teismas susideda iš 5 narių. Įgaliojimų laikas – 3 m. Teismas gali nagrinėti bylas, jeigu yra paskirti bent 3 teismo nariai. Advokatų garbės teismo nariu gali būti advokatas, turintis ne mažesnį kaip 8 metų advokato veiklos stažą. Į Advokatų garbės teismą 3 narius iš advokatų renka visuotinis advokatų susirinkimas, o 2 narius iš advokatų skiria Lietuvos teisingumo ministras. Susirinkę į pirmąjį posėdį, Advokatų garbės teismo nariai renka teismo pirmininką ir teismo sekretorių. Visi Advokatų garbės teismo posėdžiai yra protokoluojami.

Vokietija

Vokietijoje Advokatų garbės teismai (vok. Anwaltsgericht) veikia prie visų advokatų rūmų atitinkamose federalinėse žemėse. Advokatų tribunolas vok. Anwaltsgerichtshof veikia apeliacine instancija (§§ 142, 143 BRAO), o 
Vokietijos Aukščiausiojo Teismo tribunolas advokatų byloms (vok. Bundesgerichtshof in Anwaltssachen) yra aukščiausioji instancija.
Madeleine Albright

Biografija

Gimė Prahoje žydų kilmės Čekoslovakijos diplomato, vėliau perėjusio į katalikybę, šeimoje. Antrojo pasaulinio karo metais Madlinos tėvai persikėlė į JAV; tėvas dėstė Denverio universitete. Po karo šeima grįžo į Čekoslovakiją, tėvas trumpai vėl dirbo diplomatinėje tarnyboje. 1948 m. tėvai persikėlė gyventi į JAV, kur dirbo The Denver Post dienraštyje. 1957 m. Madlina gavo JAV pilietybę. 1959 m. ji baigė politologijos studijas Wellesley koledže. Vėliau studijavo Kolumbijos universitete, kuriame apgynė magistro laipsnį ir daktaro disertaciją. Nuo 1972 m. pradėjo dirbti JAV demokratų partijoje. Nuo 1976 m. iki 1978 m. buvo JAV senatoriaus E. Muskie padėjėja teisiniais klausimais. 1978 m. pradėjo dirbti JAV prezidento Dž. Karterio administracijos Nacionalinio saugumo tarybos nare, atsakinga už ryšius su visuomene. Nuo 1982 m. iki 1993 m. dirbo Džordžtauno universiteto profesore, dėstė TSRS ir Rytų Europos politikos seminare, vadovavo JAV nacionalinės politikos centrui. 1992 m. paskirta JAV ambasadore prie Jungtinių Tautų. 1996 m. gruodžio 5 d. JAV prezidentas Bilas Klintonas ją paskyrė JAV valstybės sekretore. JAV Senatas patvirtino jos kandidatūrą vienbalsiai – 99-0. Madlina buvo prisaikdinta 1997 m. sausio 23 d. Šiose pareigose M. Albright buvo JAV pozicijų stiprinimo šalininkė. 2000 m. ji apsilankė Šiaurės Korėjoje, kur susitiko su Kim Čen Iru. Šiuo metu ji yra Džordžtauno universiteto profesorė, dirba JAV tarptautinių santykių tarybos direktorių valdyboje, įvairiuose JAV politikos tyrimų centruose.
Vladimiras Baltrušaitis

Vladimiras Baltrušaitis (g. 1928 m. balandžio 27 d. Kaune) – Lietuvos baleto artistas.

Biografija

1947 m. mokėsi B. Kelbausko baleto studijoje Kaune. 1948–1959 m. ir 1961–1998 m. Lietuvos operos ir baleto teatro baleto artistas. 1959–1963 m. stažavo Rygos operos ir baleto teatre.
Madison Ivy

Biografija

Ivy gimė Vokietijoje, užaugo Teksase, o vėliau persikėlė gyventi į Sakramentą (Kalifornija). Dirbo šokėja striptizo klube, kuriame sutiko Aurorą Snou, padėjusią jai patekti į filmų suaugusiems pramonę.
Ivy labai lanksti, dirba jogos instruktore ir asmenine trenere.
2009 m. gruodį pasididino krūtis.
Iki 2014 m. nusifilmavo 193 pornografiniuose filmuose.
Šerbrukas

Istorija

Įsikūrė kaip kailių prekybos taškas apie 120 km į rytus nuo Monrealio ir 50 km į šiaurę nuo JAV sienos. Čia buvo įsikūrę lojalistų fermeriai. 1818 m. gyvenvietė pavadinta Kanados generalgubernatoriaus John Sherbrooke garbei.
Šniadovo valsčius (Balstogės vaivadija)

Istorija

Rusijos imperijos, Lenkijos Kongreso karalystės laikais 1870 m. spalio 12 d. iš Šniadovo miesto buvo atimtos miesto teisės. Valsčius tik iš vieno Šniadovo kaimo įkurtas po I pasaulinio karo ir priklausė Balstogės vaivadijos, Lomžos apskričiai. 1923 m. sausio 1 d. valsčius buvo panaikintas, kai Šniadovas atgavo miesto teises. Nuo 1973 m. veikia Šniadovo valsčius.
Bransko Poalejaus Cedeko Senoji sinagoga

Istorija

Medinė sinagoga buvo pastatyta 1892 m., statybų iniciatoriai buvo mėsininkų ir batsiuvių cechai. 1903 m. sinagoga buvo nugriauta ir jos vietoje pastatyta Bransko Poalejaus Cedeko Naujoji sinagoga.
Armėnijos nacionalinė galerija

Armėnijos nacionalinė galerija (arm. Հայաստանի Ազգային Պատկերասրահ) – meno kūrinių galerija įkurta 1921 m. Jerevane, Armėnijoje.
Galerijoje eksponuojama daugiau negu 19000 meno kūrinių, tokių kaip paveikslai, skulptūros ar taikomojo meno ekspozicijos, iš Rusijos, Armėnijos ir Vakarų Europos. Kai kurie eksponatai yra Viduramžių laikotarpio.
Germeringas

Istorija

Apylinkėse rasta Akmens ir Bronzos amžiaus radinių. Romėnai netoli buvo pastatę „Villa rustica“. Miestas pirmąkart paminėtas 859–864 m. Tuo metu miestas buvo vadinamas Kermeringon, bet anksčiau buvo žinomas kaip Germana vel admonte.
Per Antrąjį pasaulinį karą mieste buvo Dachau koncentracijos stovyklos „atstovybė“.
Naują miesto herbą sukūrė 1981 m. Karl Haas. Jame yra abiejų miesto rajonų herbai.
Atmintis

Trumpalaikė ir ilgalaikė atmintis

Nauja informacija patenka į smegenis per jusles (pavyzdžiui, per akis, ausis), užfiksuojama trumpalaikėje atmintyje. Pasak Gagnė (1985), trumpalaikė atmintis – vieta, kur vyksta sąmoningas protinis darbas. Aplinkos dalis ir protinė veikla, kuri tam tikru momentu yra įsisąmoninama, vad. trumpalaike arba veikiančiąja atmintimi. Joje esanti informacija gali būti greitai pamiršta, jei nėra užfiksuojama ilgalaikėje atmintyje.
Norint informaciją išlaikyti, ją reikia užkoduoti. Nors ji išlieka ilgalaikėje atmintyje visam gyvenimui, jos negalima bet kada atgaminti. Ilgalaikėje atmintyje saugomą informaciją reikia „sugrąžinti“ į trumpalaikę atmintį ir tik po to ja galima pasinaudoti. Pasak Gagnė ir White (1978), ilgalaikėje atmintyje saugoma 4 tipų informacija: verbaliosios žinios (konstatuojamosios žinios), intelektiniai įgūdžiai (procedūrinės žinios – kaip atlikti intelektines užduotis, pvz., parašyti sakinį) ir vaizdinai ir epizodai (informacijos ir prisiminimų apie tam tikrus įvykius, kuriuose dalyvauta, atvaizdavimas).
Norint išmokti, svarbu susisteminti medžiagą, naujas žinias integruoti į esamą žinių visumą, susikurti užuominų, asociacijų, padedančių sugrąžinti informaciją iš jų ilgalaikės atminties į trumpalaikę atmintį. Įgijus naujos informacijos, kognityviosios (pažininės) struktūros kinta, jos pagrindžia sekančias (naujas) pažinines struktūras.
Mormaeras

Etimologija

Škotų gėlų kalbos žodis mōrmhaor yra kilęs iš mōr 'didysis' (iš sen.air. mōr, mār 'didelis, didysis') + maor 'valdytojas, senešalas'

Pagal kitą aiškinimą šio žodžio pirmoji prasmė yra 'jūros lordas', kas galbūt reiškė, kad jie turėjo ginti nuo vikingų. Istorikai dar nežino, ar mormaero institucija yra gėliškos, ar piktiškos kilmės. Žodis užfiksuotas jau pasibaigus piktų laikams.

Yra manančių, kad mormaer reiškia tiesiog 'karaliukas' (gėl. ruirí ar rí). Nežinoma, ar ankstyvaisiais laikais mormaero ir toisecho titulai skyrėsi ar ne. Pirmuosiuose lotyniškuose škotų raštuose toisechus vadino anglosaksų žodžiu thanus 'tanas, klano vadas'. Gali būti, kad pradžioje žodžiai thanus, comes (daugiaprasmis žodis, reiškiąs 'bendražygis', 'kovos draugas', 'vadas', 'grafas'), mormaer ir toisech reiškė praktiškai tą patį, o tik vėliau reikšmės ėmė skirtis.

Mormaerų istorija

Pirmą kartą mormaero institucija paminėta šaltinyje „Annals of Ulster“, siejant su 918 m. Korbridžo mūšiu (Battle of Corbridge). Pirmojo žinomo mormaero vardas buvo Dubacan mac Indrechtaich, kuris buvo karaliaus Konstantino II (Causantín II; Constantine II) sūnaus Amlaibo (Amlaib) bendražygis. Šaltinyje „Chronicle of the Kings of Alba“ minima, kad jis žuvo 937 m. Brunanburh’o mūšyje (Battle of Brunanburh). Jis buvo minimas kaip Mormair Oengusa (Anguso mormaeras)

Dar trys mormaerai (nenurodant jų valdų) paminėti apie 976 m. šaltinyje „Annals of Tigernach“. Iki XII a. valdę provincijų mormaerai nežinomi. Vėlesnieji mormaerai lotyniškuose dokumentuose vadinami comes. Šiuo lotynišku žodžiu D. Britanijoje vadindavo erlus ir mormaerus.
Mormaero padėtis didikų hierarchijoje nėra aiški. Pvz., keli Airijos šaltiniai XIV a. Škotijos karalių Robertą I (kitaip – Robertą Briusą, Robert Bruce) pavadina žodžiu Mormaer. Aišku tik, kad terminas mormaer buvo vietinis žodis aukšto rango lordams pavadinti. Vėliau mormaerus paprastai ėmė vadinti anglišku pavadinimu erlai, nors mormaerai Škotijoje buvo pirmieji po karaliaus, taigi atitiko hercogus. Juo labiau, kad kai kurių iš jų valdos buvo labai didelės (Škotijos karalystė buvo suskirstyta į 7 mormaerų valdomas provincijas) ir atitiko hercogijas. Kai kurie autoriai mormaerus lygina su panašią padėtį užėmusiais Skandinavijos jarlais. Vėliau mormaero titulus ėmė gauti ir negėlų (prancūzų ir prancūzų – anglų) kilmės giminės, o titulas pasidarė mažiau reikšmingas, todėl vėlesnis vadinimas erlais (ar grafais, count) darosi pagrįstas. Škotijos istorikai paprastai vartoja terminą mormaer, o ne count.
Šilutės rajono savivaldybės taryba 2011–2015 m.

Šilutės rajono savivaldybės taryba – Lietuvos Respublikos Šilutės rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 15 d. Šilutės rajono savivaldybės meru 15 balsų išrinktas Virgilijus Pozingis. Vytautas Laurinaitis surinko 13 balsų.
Domino (filmas)

Scenarijus

Filmas prasideda nuo tardomos Domino, kuri pradeda pasakoti apie savo gyvenimą ir įvykius dėl kurių yra apklausiama policijos. Ji papasakoja apie savo vaikystę, fatališką gyvenimo būdą bei tapimą premijų medžiotoja. Vėliau pasakoja apie tai kaip ji vykdė pinigų atgavimo užduotį bei fatališką galą. Premijų medžiotojų, policijos ir mafijos sušaudymą bei sprogimą dangoraižyje.
Madrid Arena

Madrid Arena (dar vadinama Telefónica Arena) universalus, tarptautinio lygio sporto, pramogų ir verslo kompleksas Madride, Ispanijoje. Arena buvo pastatyta 2003 m. ir joje kasmet vyksta Madrid Masters teniso turnyras. Arena talpina 10 500 žiūrovų ir yra krepšinio klubo CB Estudiantes namų arena.
2007 m. rugsėjo 8 d., 10 ir 12 dienomis XXXV Europos krepšinio čempionato metu Lietuvos vyrų krepšinio rinktinė šioje arenoje įveikė Italijos, Prancūzijos ir Slovėnijos nacionalines rinktines.
Maunt Palomaro observatorija

Maunt Palomaro observatorija yra astronominė observatorija JAV, Kalifornijoje. Šią observatoriją po II pasaulinio karo pradėjo projektuoti Edvinas Hablas. Jo veidrodžio skersmuo yra 508 cm.
Raimondas Petrauskas (1960)

Raimondas Petrauskas (g. 1960 m. lapkričio 16 d. Biržų rajonas) – teisininkas, prokuroras, laikinasis LR generalinis prokuroras (2010 m.).

Biografija

1978 m. baigė Biržų 1-ąją vidurinę mokyklą ir įstojo į Kauno politechnikos institutą. 1985-1991 m. Vilniaus universiteto Teisės fakultete įgijo teisininko kvalifikaciją.
1986–1988 m. Biržų rajono Liepų kolūkio juriskonsultas, 1988–1990 m. vyriausiasis juriskonsultas, 1990–1991 m. Pakruojo rajono prokuratūros tardytojas, 1991–1992 m. Nusikaltimų tyrimo departamento prie L R generalinės prokuratūros Pakruojo rajono tardytojas, 1992–1995 m. Pakruojo rajono prokuratūros vyriausiasis prokuroras, 1995–2000 m. Šiaulių apygardos prokuratūros vyriausiojo prokuroro pavaduotojas, 2000–2011 m. LR generalinės prokuratūros (LR GP) Valstybinio kaltinimo skyriaus vyriausiasis prokuroras (skyriaus vadovas). 2010 m. vasario 12 d. LR Prezidentė Dalia Grybauskaitė dekretu pateiktas Seimui, kad šis pavestų nuo 2010 m. vasario 23 d. laikinai eiti LR generalinio prokuroro pareigas, iki bus paskirtas Lietuvos Respublikos generalinis prokuroras (t. y. laikinai vadovauti LR GP). Nuo 2011 balandžio mėn. LR Generalinės prokuratūros Organizuotų nusikaltimų ir korupcijos departamento vyriausiojo prokuroro pavaduotojas.
Obė

Pavadinimai

Upės žemupyje gyvenantys nencai ją vadina Саля-ям („kyšulio upė“). Chantai ir mansiai ją vadina Ас („didelė upė“). Selkupai upę vadino Квай, Еме, Куай („didelė, vandeninga upė“). Pavadinimo Obė kilmė neaiški: vienu spėjimu, pavadinimas komių kilmės, ir susijęs su sniegu; yra bandymų pavadinimą laikyti indoeuropietiškos (tiksliau, iranėniškos) kilmės (ide. *āp- „tekantis, gyvas vanduo“, plg. liet. upė, skr. āp- „takūs vandenys“, pers. āb, tadž. об „vanduo“).
Aleksandrijos Nukryžiuotojo Jėzaus bažnyčia

Istorija

Truikinų kaime 1778 m. kunigaikštis Pranciškus Sapiega pastatė koplyčią. Jai 1797 m. dovanotas valakas žemės. Kaimas pavadintas Aleksandrija (nuo Aleksandro Sapiegos).
1862 m. vyskupas Motiejus Valančius leido statyti naują mūrinę bažnyčią. Ji statyta kunigo Liudviko Ligeikos rūpesčiu.
1864 m. statyba uždrausta; pavyko gauti leidimą užbaigti bažnyčią. Ją 1918 m. konsekravo vyskupas Pranciškus Karevičius. Ji buvo Skuodo parapijos filija. Klebonas Konstantinas Petrikas (1911–1985 m.) 1947–1955 m. kalintas; palaidotas šventoriuje.
Mindaugių pagrindinė mokykla

Istorija

Buvusiame A. Skorkos dvare po žemės reformos 1924 m. įkurta Mindaugių pradinė mokykla. Tai buvo vieno aukšto medinis pastatas, Virčiuvio upelio dešiniajame krante. Pirmasis mokytojas A. Zubrys.
1939 m. pastatytas naujas vieno aukšto mokyklos pastatas. Iki 1949 m. jame veikė pradinė mokykla. 1944 m. mokyklos pastate buvo laikinai įsikūrusi karo ligoninė. 1949 m. įkurta septynmetė mokykla ir rugsėjo mėn. sukomplektuota pirmoji penktokų klasė. 1952 m. išleista pirmoji septintokų laida. 1961 m. pastatytas antrasis mokyklos aukštas ir įsteigta aštuonmetė mokykla. 1986 m. įsteigta nepilna vidurinė mokykla, 1988 m. devynmetė mokykla. 1993 m. ji tapo pagrindinė mokykla. 2001 m. išleista pirmoji dešimtokų laida. Nuo 2003 m. balandžio 1 d. mokykla finansiškai nepriklausoma.
Ras al Ainas

Istorija

Miestas gyvenamas bent nuo XVI a. pr. m. e. Senovėje buvo žinomas kaip Sikanas, Resaina ir Teodosiopolis. Apylinkėse yra kur kas senesnių gyvenviečių liekanų (Tel el Facharija, Tel Halafas).
Europa Universalis III

Napoleon’s Ambition

Žaidimo praplėtimas, su kuriuo prailgintas žaidimo laikotarpis iki 1820 metų, patobulinta valdymo sąsaja, daugiau įvairesnių nustatymų leidžiančių žaisti įvairiais režimais. Patobulintas pirklių priskyrimas.

Modifikacija

Žaidimas atviresnis modifikacijoms nei praeitos dalys. Galima lengvai keisti įvairius parametrus: provincijų duomenis, žemėlapį, kurti naujas valstybes, religijas, įvykius, technologijas ir jų grupes.
Lietuvių balsas (Rusija)

Istorija

Leido Martynas Yčas ir Lietuvių draugija nukentėjusiems dėl karo šelpti. Nuo 1917 m. Tautos pažangos partijos leidinys. Spausdino Lietuvių spaustuvė Petrograde, Voroneže. Išėjo 195 numeriai.
Bendradarbiavo Blažiejus Česnys, L. Daukša, Jurgis Dovydaitis, Ignas Jurkūnas, Adolfas Klimas, Jurgis Savickis, Petras Šalčius ir kt.
Redagavo Martynas Yčas, Liudas Noreika, Konstantinas Šakenis, Juozas Vokietaitis.
Kernavės valsčius

Kernavės valsčius buvo vidurio rytų Lietuvoje, dešiniajame Neries krante. Centras – Kernavė.
Sofija Mieleckaitė-Chodkevičienė

Biografija

Kilusi iš Lenkijos karalystės didikų Mieleckių giminės. Buvo labai dievobaiminga ir pamaldi. Kartu su vyru Jonu Karoliu Chodkevičiumi 1605-1617 m. fundavo Kretingos pranciškonų vienuolyno ir bažnyčios statybą. 1618 m. spalio 22 d. Kretingos prieglaudai išlaikyti testamentu paskyrė 250 prūsiškų auksinų.
Mirė Kretingos dvare. Palaidota 1619 m. liepos 4 d. pranciškonų vienuolyno bažnyčioje po didžiuoju altoriumi įrengtame Chodkevičių šeimos mauzoliejuje. Per laidotuves pamokslą bažnyčioje sakė garsus LDK bernardinų pamokslininkas Andriejus Grondskis. Vėliau pamokslą išspausdino jėzuitų spaustuvė Vilniuje.
Aušra Krasauskaitė

Aušra Krasauskaitė-Berulė (g. 1987 m. spalio 23 d. Plungė) – Lietuvos baleto šokėja, choreografė ir šokio pedagogė.

Veikla

1998–2007 m. atliko praktiką Lietuvos nacionaliniame operos ir baleto teatre. Nuo 2008 m. Klaipėdos valstybinio muzikinio teatro baleto šokėja. Nuo 2013 m. Klaipėdos šokio teatro „PADI DAPI Fish“ choreografė-šokėja. Nuo 2015 m. Klaipėdos universiteto menų akademijos asistentė. 2010 m. įkūrė savo vardo baleto studiją („Aušros Krasauskaitės baleto studija“).
Sukūrė įvairius pagrindinius ir solinius vaidmenis. Pastatė šokio spektaklius „Akvariumai“ ir „Bjaurusis GAGA“. Atliko pagrindinį vaidmenį šokio filme „Pasaka“ (režisieriai Agnija Šeiko ir Artūras Šimonis). Su Klaipėdos muzikinio teatro šokėjų trupe ir baleto artistais iš Vilniaus bei Kauno sukūrė šokio spektaklį „Karmen“ apie prigimties pasirinkimo nebuvimą, stichišką moterišką energiją ir gaivališko prado išlaisvinimą (premjera įvyko 2017 m. rugpjūčio 11 d. Palangos koncertų salėje). Dalyvavo įvairiuose tarptautiniuose festivaliuose („Naujasis Baltijos šokis“, „Gogolfest“ ir kt.). Atstovavo Lietuvai tarptautinėje parodoje EXPO (2012 ir 2015 m.).
Už savo šokio spektaklius buvo kelis kartus nominuota įvairiems apdovanojimams (Padėkos kaukė ir kt.). Jos pačios režisuotas spektaklis „Karmen“ šokio kūrėjai pelnė aukščiausią Lietuvos teatro apdovanojimą (2018 m.).
Bulgarijos istorija

Senoji Didžioji Bulgarija

Senoji Didžioji Bulgarija, kurią taip vadino Bizantijos mokslininkai (gr. Η παλαια μεγαλη Βουλγαρια; megale Boulgaria), kaip karinė genčių sąjunga, susikūrė po išsivadavimo iš Tiurkų kaganato 632 m., vadovaujant chanui Kubratui, tarp Kubanės ir Azovo jūros. 635 m. Kubratas sudarė taikos sutartį su Bizantijos imperatoriumi Heraklėjumi. 654 m. Didžioji Bulgarija suskilo į tris dalis, vadinamąsias Juodųjų, Baltųjų ir Mėlynųjų bulgarų valstybes.
Tihuanakas

Hipotezės

Kadangi Tihuanako kultūra neturėjo rašto, o regioną vėliau užėmė Inkų imperija, apie miesto statytojus žinoma labai mažai. Manoma, kad jie galėjo būti giminingi jau išnykusiems pukinams. Titikakos ežere gyvenantys indėnai urai taip pat savo istoriją sieja su Tihuanaku ir teigia, kad jie nėra giminingi kitoms regiono tautoms. Tiek inkų, tiek vėliau Tihuanako žemes apyvendinusių aimarų mitologijoje Tihuanakas vaidina svarbų vaidmenį. Pasak legendos, inkų valstybės įkūrėjas Manko Kapakas yra Virakočios sūnus, pasirodęs iš Titikakos ežero. Pagal tai galima daryti prielaidą, kad buvę Tihuanako gyventojai įkūrė inkų imperiją. Norvegų keliautojas ir antropologas Turas Hejerdalas bandė įrodyti, kad Tihuanako gyventojai galėję persikelti į Polineziją. Kaip įrodymas buvo pateikiamas architektūros panašumas. Be to, indėnai saulės dievą dar vadino Kon Tiki Virakoča, o Polinezijoje Tikis yra svarbi dievybė.
Tora Berger

Tora Berger (g. 1981 m. kovo 18 d. Ringerike, Norvegija) – norvegų biatlonininkė, olimpinė čempionė ir daugkartinė pasaulio čempionė. T. Berger yra laimėjusi 22 pasaulio taurės etapus.

Biografija

Tora Berger gimė Norvegijos Ringerikės mieste, augo Lesjės kalnų miestelyje, gyvena Merakerio miestelyje. Brolis Larsas Bergeris, slidinėjimo ir biatlono pasaulio čempionas.

Karjera

Tora Berger nuo 1999 m. yra Norvegijos biatlono komandos narė. 2001/02 m. sezone debiutavo biatlono pasaulio taurės varžybose. 2005 m. debiutavo biatlono pasaulio čempionate. 2006 m. pasaulio čempionate laimėjo pirmąjį sidabro medalį. 2006 m. debiutavo Turino žiemos olimpinėse žaidynėse, tačiau medalių nelaimėjo. 2007 m. laimėjo pirmąjį pasaulio biatlono taurės etapą (Kontiololahtis, Suomija). 2007/08 metų sezone užėmė trečiąją vietą pasaulio biatlono taurės bendoje įskaitoje. 2010 m. Vankuverio žiemos olimpinėse žaidynėse laimėjo aukso medalį 15 km lenktynėse. 2011 m. biatlono pasaulio čempionate laimėjo pirmąjį aukso medalį. 2012 m. biatlono pasaulio čempionate laimėjo tris aukso medalius. 2013 m. biatlono pasaulio čempionate laimėjo keturis aukso medalius. 2012/13 metų sezone laimėjo pasaulio biatlono taurę bei visas individualių rungčių mažąsias taures. 2014 m. Sočio žiemos olimpinėse žaidynėse laimėjo aukso medalį mišrios estafetės lenktynėse, bei sidabro medalį persekiojimo lenktynėse ir bronzos medalį estafetės rungtyje.
Tora Berger - dukart olimpinė čempionė, aštuonis kartus tapo pasaulio biatlono čempione, vieną kartą laimėjo pasaulio biatlono taurę.
Leliūnų dvaras

Istorija

Minimas XVII a. pradžioje. XVII a. priklausė Pomarneckiams, vėliau – Arcimavičiams. 1788 m. dvarininkas Juozas Pomarneckis pastatydino antrą medinę 12x28 m² ploto Leliūnų bažnyčią Šv.Juozapo garbei. 1793 m. įsteigta parapija, 1795 m. bažnyčiai dovanotas valakas žemės, vadinamos Starkiškiu. 1794 m. pradėtos rašyti metrikų knygos. Dvare, be gyvenamo namo, buvo koplyčia, klojimas, trys daržinės, svirnas, bravoras. Dvarui priklausė aštuonios Leliūnų kaimo šeimos.
Yra išlikęs 1775 m. balandžio 3 d. Vilkmergės pavieto Leliūnų dvaro inventorius, pagal kurį kiekvienas dvaro valstietis už pusvalakį žemės ėjo lažą po 3 dienas savaitėje, atlikdavo 6 didžiąsias prievartas (,,gvoltus“), ėjo sargybas, moterys dvare skalbdavo, sodindavo, ravėdavo daržus, kirpdavo avis, pririnkdavo ponams po 2 kapas grybų, po gorčių uogų, riešutų ir t. t. Jeigu kuris iš tų valstiečių daugiau kaip pusę sodybinio valako norėtų dirbti, tada dėl priimtinės žemės turėdavo pranešti dvarui ir mokėti pagal susitarimą. Nepakeldami skurdo ir priespaudos, valstiečiai tiek Leliūnuose, tiek ir aplinkiniuose dvaruose pavieniui arba grupėmis bruzdėjo, siekė panaikinti baudžiavą.
1865 m. Leliūnuose įkurta rusiška mokykla, o šalia jos Leliūnų dvaro savininkas Siziniauskas įsteigė lenkišką mokyklą. Tačiau jų nelankė didesnis skaičius mokinių, nes miestelio gyventojai ir apylinkės valstiečiai stengėsi savo vaikus išmokyti skaityti ir rašyti lietuviškai.
Atgavus Lietuvos nepriklausomybę, dvaro žemės buvo išdalintos nepriklausomybės kovų savanoriams ir dvaro kumečiams. Sovietmečiu čia buvo įsikūręs kolūkis.
Voskresenskas

Istorija

Voskresenskas susikūrė 1862 m., nutiesus geležinkelį. Miestu tapo 1938 m.
Sąmojis

Sąmojis – aukštesnio intelekto reikalaujantis humoras, gebėjimas perteikti mintis sumaniai ir tuo pačiu linksmai bei subtiliai, įgūdis generuoti protingas ir tuo pačiu linksmas pastabas ar atsakymus.

Sąmojis apima ir šmaikščias, provokuojančias ar maloniai paerzinančias replikas bei komentarus.